ΕΠΙΤΡΟΠΜ TON ΕΥΡίίΠΑΙΚίΙΝ KOINOTHTON 
Βρυξέλλες, 23.10.1995 
COM(95) 490 τελικό 
Πρόταση 
ΟΔΗΓΙΑΣ ΤΟΥ ΣΥΜΒΟΥΛΙΟΥ 
που τροποποιεί το παράρτημα της οδηγίας 
91/493/ΕΟΚ περί καθορισμού των υγειονομικών κανόνων οι οποίοι διέπουν την 
παραγωγή και τη διάθεση στην αγορά των αλιευτικών προϊόντων 
(υποβληθείσα ατό την Ετιτροτη) 

ΑΙΤΙΟΛΟΓΙΚΗ ΕΚΘΕΣΗ 
Τον Ιούλιο του 1991 η Κοινότητα θέσπισε μέτρα σχετικά με τους υγειονομικούς κανόνες 
που διέπουν την παραγωγή και τη διάθεση των αλιευτικών προϊόντων στην αγορά (οδηγία 
91/493/ΕΟΚ). Μεταγενέστερα, τον Ιούνιο του 1992 το Συμβούλιο ενέκρινε τους ελάχιστους 
κανόνες υγιεινής που πρέπει να τηρούνται επί των αλιευτικών σκαφών (οδηγία 92/48/ΕΟΚ). 
Η εφαρμογή των εν λόγω μέτρων από τα κράτη μέλη από 1ης Ιανουαρίου 1993, 
παρουσιάζει ορισμένες δυσχέρειες για τη διάθεση στην αγορά αλιευτικών προϊόντων που 
καταψύχονται άμεσα σε σκάφη τα οποία δεν θεωρούνται ως αλιευτικά πλωτά εργοστάσια 
κατά την έννοια της οδηγίας 91/493/ΕΟΚ, αλλά τα οποία υπόκεινται στις διατάξεις που 
προβλέπονται από την οδηγία 92/48/ΕΟΚ. Κατά συνέπεια, θεωρήθηκε απαραίτητο να γίνουν 
ορισμένες τεχνικής φύσης ρυθμίσεις στο παράρτημα της οδηγίας 91/493/ΕΟΚ έτσι ώστε 
να παρασχεθεί η δυνατότητα της εν λόγω διάθεσης στην αγορά. 
Οι τροποποιήσεις που παρουσιάζονται υπό μορφή πρότασης οδηγίας δεν αφορούν το 
κυρίως κείμενο της οδηγίας 91/493/ΕΟΚ αλλά μόνο το παράρτημα της. Το άρθρο 13 της 
οδηγίας 91/493/ΕΟΚ προέβλεπε ότι οι τροποποιήσεις του παραρτήματος θα 
πραγματοποιούντο από το Συμβούλιο το οποίο θα αποφάσιζε με ειδική πλειοψηφία μετά 
από πρόταση της Επιτροπής. 
Οι σχεδιαζόμενες τροποποιήσεις αφορούν: 
- την υποχρεωτική συσκευασία φιλέτων και φετών ιχθύων κατά τρόπο που να ανατίθενται 
οι εν λόγω εργασίες σε εγκαταστάσεις επί του εδάφους ή σε αλιευτικά πλωτά 
εργοστάσια 
- μια διευκρίνηση όσον αφορά τις εργασίες μεταποίησης που πραγματοποιούνται σε 
αλιευτικά πλωτά εργοστάσια 
- την αναγνώριση των αλιευτικών προϊόντων που διατίθενται στην κοινοτική αγορά. 
Οι τροποποιήσεις αυτές δεν θέτουν υπό αμφισβήτηση σε καμία περίπτωση το υψηλό 
επίπεδο προστασίας της δημόσιας υγείας, προσαρμόζοντας παράλληλα τους όρους για 
να λαμβάνεται αποτελεσματικότερα υπόψη η υφιστάμενη κατάσταση στην παραγωγή 
κατεψυγμένων ιχθύων στην Κοινότητα. Πρόκειται για σαφώς τεχνική προσαρμογή με σκοπό 
να παρασχεθεί η δυνατότητα αποτελεσματικότερης εφαρμογής της κοινοτικής νομοθεσίας 
και ιδίως των μέτρων που αποσκοπούν στην καθιέρωση της ελεύθερης κυκλοφορίας 
τροφίμων ζωικής προέλευσης. 
Ζ 
Πρόταση οδηγίας του Συμβουλίου που τροποποιεί το παράρτημα της οδηγίας 
91/493/ΕΟΚ περί καθορισμού των υγειονομικών κανόνων οι οποίοι διέπουν την 
παραγωγή και τη διάθεση στην αγορά των αλιευτικών προϊόντων 
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των 
υγειονομικών κανόνων οι οποίοι διέπουν την παραγωγή και τη διάθεση στην αγορά των 
αλιευτικών προϊόντων(1) και ιδίως το άρθρο 13, 
την πρόταση της Επιτροπής, 
Εκτιμώντας: 
ότι η οδηγία 92/48/ΕΟΚ του Συμβουλίου για τον καθορισμό των ελάχιστων κανόνων 
υγιεινής που εφαρμόζονται σε ορισμένα αλιευτικά προϊόντα που λαμβάνονται σε αλιευτικά 
σκάφη σύμφωνα με το άρθρο 3 παράγραφος 1 στοιχείο α) σημείο ί) της οδηγίας 
91/493/ΕΟΚ(2) προβλέπει ότι τα σκάφη-ψυγεία πρέπει να εγγράφονται σε ένα κατάλογο ο 
οποίος θα ενημερώνεται τακτικά από την αρμόδια αρχή-
ότι τα αλιευτικά προϊόντα τα οποία προέρχονται από σκάφη-ψυγεία και τα οποία τηρούν 
τους υγειονομικούς κανόνες που προβλέπονται στην οδηγία 92/48/ΕΟΚ, θα πρέπει να είναι 
δυνατόν να διατίθενται στην αγορά υπό τις ίδιες συνθήκες με εκείνες που ισχύουν για τα 
προϊόντα αλιείαςπου καταψύχονται σε εγκαταστάσεις επί του εδάφους· ότι, κατά συνέπεια, 
θα πρέπει να τροποποιηθεί ανάλογα το παράρτημα της οδηγίας 91/493/ΕΟΚ 
(1) ΕΕ αριθ. L 268 της 24.9.19S1, σ. 15 
(2) ΕΕ αριθ. L 187 της 7.7.1992, σ. 41 
_3> 
ότι τα κράτη μέλη έχουν επισημάνει ορισμένες δυσχέρειες ως προς την εφαρμογή και 
απαιτείται να διευκρινιστούν ορισμένες τεχνικές πτυχές της οδηγίας 91/493/ΕΟΚ, έτσι ώστε 
να καταστεί δυνατή η ενιαία εφαρμογή στην Κοινότητα, ιδίως όσον αφορά την αναγνώριση 
των αλιευτικών προϊόντων που διατίθενται στην αγορά 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Το παράρτημα της οδηγίας 91/493/ΕΟΚ τροποποιείται ως εξής: 
1. Στο κεφάλαιο Ι, παράγραφος II, το σημείο 5 αντικαθίσταται από το ακόλουθο κείμενο: 
"5. Οι εργασίες μεταποίησης των αλιευτικών προϊόντων που διενεργούνται επί του 
σκάφους πρέπει να πραγματοποιούνται υπό τις συνθήκες υγιεινής που ορίζονται 
στο κεφάλαιο IV, σημείο II 2) και 3), IV και V του παρόντος παραρτήματος. 
2. Στο κεφάλαιο IV, Ι, 3 η δεύτερη φράση αντικαθίσταται από το ακόλουθο κείμενο: 
"Τα φιλέτα και οι φέτες δεν πρέπει να παραμένουν επάνω στα τραπέζια εργασίας μετά 
την παρέλευση του χρόνου που απαιτείται για την παρασκευή τους και θα πρέπει να 
προστατεύονται από μολύνσεις, με την κατάλληλη συσκευασία." 
3. Στο κεφάλαιο IV, II, 3β, η δεύτερη φράση του δευτέρου εδαφίου αντικαθίσταται από το 
ακόλουθο κείμενο: 
'Τα όρια αυτά εφαρμόζονται αποκλειστικά στους ιχθείς των ακολούθων οικογενειών: 
Scombridae, Clupeidae και Engraulidae." 
y 
4. Το κεφάλαιο VII αντικαθίσταται από το ακόλουθο κείμενο: 
"ΚΕΦΑΛΑΙΟ VII 
ΔΙΑΠΙΣΤΩΣΗ ΤΗΣ ΤΑΥΤΟΤΗΤΑΣ 
Με την επιφύλαξη των διατάξεων της οδηγίας 79/112/ΕΟΚ, θα πρέπει να είναι δυνατόν να 
προσδιορίζεται, για τους σκοπούς της επιθεώρησης, η καταγωγή των αλιευτικών προϊόντων 
που διατίθενται στην αγορά, από τη σήμανση ή από τα συνοδευτικά έγγραφα. 
Προς το σκοπό αυτό, θα πρέπει να περιλαμβάνονται οι ακόλουθες πληροφορίες στη 
συσκευασία ή, σε περίπτωση που το προϊόν δεν είναι συσκευασμένο, στα συνοδευτικά 
έγγραφα. 
- Η χώρα αποστολής η οποία είναι δυνατόν να αναγράφεται είτε ολογράφως είτε με τα 
αρχικά της χώρας αποστολής, με κεφαλαία, δηλαδή για την Κοινότητα, τα γράμματα: 
Β - DK - D - EL - Ε - F - IRL - Ι - L - NL - Ρ - UK - AT - FI - SE. 
- H διαπίστωση της ταυτότητας της εγκατάστασης ή του αλιευτικού πλωτού εργοστασίου 
από τον αριθμό επίσημης έγκρισης, ή, σε περίπτωση διάθεσης στην αγορά από ένα 
σκάφος-ψυγείο, σύμφωνα με το σημείο 7 του παραρτήματος II της οδηγίας 92/48/ΕΟΚ, 
από τον αριθμό διαπίστωσης της ταυτότητας του σκάφους, ή, σε περίπτωση διάθεσης 
στην αγορά από την ιχθυόσκαλα ή από μια αγορά χονδρικής πώλησης, από τον αριθμό 
μητρώου που προβλέπεται στο άρθρο 7 παράγραφος 1 τρίτο εδάφιο της παρούσας 
οδηγίας. 
- Ένα από τα ακόλουθα σήματα: CE - EC -EG - ΕΚ - EF - ΕΥ. 
Τα στοιχεία αυτά πρέπει να είναι ευανάγνωστα και να βρίσκονται συγκεντρωμένα σε 
εμφανές μέρος στο εξωτερικό της συσκευασίας χωρίς να είναι απαραίτητο να ανοιχθεί η 
εν λόγω συσκευασία." 
$· 
Άρθρο 2 
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις 
που είναι απαραίτητες για την εφαρμογή της παρούσας οδηγίας πριν από την 1η 
Ιανουαρίου 1996 και ενημερώνουν σχετικά την Επιτροπή. 
Κατά την έγκριση τους από τα κράτη μέλη οι εν λόγω διατάξεις, περιλαμβάνουν 
αναφορά στην παρούσα οδηγία ή συνοδεύονται από την εν λόγω αναφορά κατά την 
επίσημη δημοσίευση τους. Οι τρόποι με τους οποίους πραγματοποιείται η εν λόγω 
αναφορά εγκρίνονται από τα κράτη μέλη. 
2. Τα κράτη μέλη ανακοινώνουν στην Επιτροπή τα κείμενα των απαραίτητων διατάξεων 
εθνικού δικαίου τα οποία εγκρίνουν στον τομέα τον οποίο αφορά η παρούσα οδηγία. 
Άρθρο 3 
Η παρούσα οδηγία αρχίζει να ισχύει την ημέρα της δημοσίευσης της στην Επίσημη 
Εφημερίδα των Ευρωπαϊκών Κοινοτήτων. 
Άρθρο 4 
Η παρούσα οδηγία απευθύνεται στα κράτη μέλη. 
Βρυξέλλες, Για το Συμβούλιο 
Ο Πρόεδρος 
ISSN 0254-1483 
COM(95) 490 τελικό 
ΕΓΓΡΑΦΑ 
GR 03 05 
Αριθ. καταλόγου : CB-CO-95-530-GR-C 
ISBN 92-77-94549-4 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λσυζεμβούργο 
?